PRAVILNIK
O SADRŽINI DUGOROČNOG PROGRAMA EKSPLOATACIJE LEŽIŠTA MINERALNIH SIROVINA I GODIŠNJIH PLANOVA IZVOĐENJA RUDARSKIH RADOVA

I UVODNE ODREDBE

Ovim pravilnikom propisuje se sadržina dugoročnog programa eksploatacije ležišta mineralnih sirovina i godišnjih planova izvođenja rudarskih radova.
Dugoročni program eksploatacije ležišta mineralnih sirovina (u daljem tekstu: dugoročni program) i godišnji planovi izvođenja rudarskih radova (u daljem tekstu: godišnji planovi) izrađuju se na osnovu podataka o utvrđenim količinama i kvalitetu mineralnih sirovina i uslova eksploatacije.
II DUGOROČNI PROGRAM
1. Sastavni delovi dugoročnog programa

Dugoročni program sastoji se iz tri dela, i to:
1) tehničke analize realizacije dugoročnog programa iz prethodnog perioda;
2) tehničke osnove dugoročnog programa za naredni period;
3) zaključnog dela.
1.1. Tehnička analiza realizacije dugoročnog programa iz prethodnog perioda

Tehnička analiza realizacije dugoročnog programa iz prethodnog perioda, sadrži:
1) osnovne podatke o preduzeću;
2) podatke o ležištu ili delu ležišta mineralnih sirovina i pratećih stena;
3) podatke o izgrađenim objektima;
4) podatke o raspoloživim kapacitetima i kadrovskoj osposobljenosti;
5) grafičku dokumentaciju.

Osnovni podaci o preduzeću su podaci o:
1) firmi i sedištu preduzeća;
2) delatnosti preduzeća;
3) poslovanju preduzeća po završnom računu;
4) rezultatima ostvarenim u realizaciji dugoročnog programa iz prethodnog perioda.
[bookmark: clan_5]Član 5
Podaci o ležištu ili delu ležišta mineralnih sirovina i pratećih stena odnose se na:
1) vrstu, kvalitet i količinu mineralnih sirovina A, B i C1 kategorije;
2) lokalitet ležišta, odnosno eksploatacionog polja;
3) stepen istraženosti;
4) druge specifične karakteristike ležišta i pratećih stena koje mogu uticati na bezbedno izvođenje rudarskih radova i ekonomičnost eksploatacije;
5) vek eksploatacije overenih rezervi mineralnih sirovina;
6) podatke o rudarskim radovima čije je izvođenje u toku;
7) stepen iskorišćenja mineralnih sirovina u ležištu.

Podaci o izgrađenim objektima obuhvataju podatke o:
1) izgrađenim rudarskim objektima;
2) ostalim objektima, odnosno ostaloj investicionoj izgradnji.

Podaci o raspoloživim kapacitetima i kadrovskoj osposobljenosti obuhvataju podatke o:
1) instalisanim kapacitetima za proizvodnju, odnosno otkopavanje i utovar mineralnih sirovina na svim eksploatacionim, odnosno istražnim poljima;
2) tehničkim kapacitetima za istraživanje, razradu proizvodnje i proizvodnju nafte, gasa i geotermalne energije;
3) raspoloživim kapacitetima za transport i preradu mineralnih sirovina;
4) ostalim kapacitetima;
5) kadrovskoj osposobljenosti (broj i struktura kadrova).

Grafička dokumentacija sadrži:
1) situacioni plan odobrenog eksploatacionog polja;
2) geološku kartu eksploatacionog polja;
3) situacioni plan kopa, jama, naftnih i gasnih polja;
4) plan postojećih površinskih kopova, jama, naftnih ili gasnih polja;
5) tabelarni i grafički prikaz osnovnih pokazatelja realizacije dugoročnog programa i trendova proizvodnje preduzeća ili područja za period za koji se donosi dugoročni program.
1.2. Tehnička osnova dugoročnog programa za naredni period

Tehnička osnova dugoročnog programa za naredni period sadrži:
1) polazne osnove razvoja;
2) tehničko-tehnološku analizu o uslovima realizacije dugoročnog programa;
3) ekonomske pokazatelje.

Polazne osnove razvoja preduzeća sadrže:
1) stanje u pogledu stepena istraženosti i eksploatacije odgovarajuće vrste mineralnih sirovina u svetu, sa projekcijom za period za koji se donosi dugoročni program;
2) dostignuti nivo razvoja preduzeća;
3) ciljevi razvoja preduzeća.
[bookmark: clan_11]Član 11
Tehničko-tehnološka analiza o uslovima realizacije dugoročnog programa, obuhvata podatke o:
1) proizvodnji mineralne sirovine sa dinamikom proizvodnje u periodu za koji se donosi dugoročni program, po pojedinim poljima, odnosno objektima i u celini;
2) dinamici izvođenja istražnih, investicionih i pripremnih radova kojima se obezbeđuje kontinuitet eksploatacije po istražnim prostorima, odnosno eksploatacionim poljima ili objektima, kao i u celini;
3) preradi po asortimanima i kvalitetu;
4) obezbeđivanju investicione opreme;
5) zaštitnim merama i obezbeđivanju zaštitne opreme;
6) potrebnoj radnoj snazi, odnosno kadrovima;
7) uticaju eksploatacije na životnu sredinu.
Sastavni deo tehničko-tehnološke analize su i program rekultivacije po objektima i lokacijama i odgovarajuća grafička dokumentacija.

Ekonomski pokazatelji dugoročnog programa obuhvataju:
1) prikaz i ocenu ekonomskih pokazatelja za prethodni period;
2) globalne pokazatelje o očekivanim ekonomskim efektima poslovanja preduzeća u narednom periodu.
1.3. Zaključni deo

Zaključni deo dugoročnog programa sadrži kratak prikaz mogućnosti i uslova za realizaciju dugoročnog programa po svim segmentima od značaja za njegovu realizaciju.
2. Dugoročni program preduzeća za istraživanje nafte i gasa

Dugoročni program preduzeća za istraživanje i proizvodnju nafte i gasa, pored navedenih podataka, sadrži i podatke o obimu i rezultatima istraživanja i podatke o obimu proizvodnje nafte, gasa i geotermalne energije.
Podaci o obimu i rezultatima istraživanja i proizvodnje nafte, gasa i geotermalne energije, obuhvataju podatke koji se odnose na istraživanje i proizvodnju nafte, gasa i geotermalne energije u zemlji i inostranstvu, pregled svih naftnih i gasnih polja u proizvodnji, kao i kratak prikaz problematike u proizvodnji nafte, gasa i geotermalnih voda.
III GODIŠNJI PLAN
1. Osnov za izradu i sastavni delovi godišnjeg plana

Godišnji plan izrađuje se na osnovu dugoročnog programa i sadrži: rezultate poslovanja u prethodnoj godini; planiranu proizvodnju; ekonomsko-finansijske efekte proizvodnje i poslovanja preduzeća; komparativni prikaz realizacije godišnjeg plana u odnosu na dugoročni program.
1.1. Rezultati poslovanja
[bookmark: clan_16]Član 16
Rezultati poslovanja iz prethodne godine sadrže podatke i ocenu o:
1) ostvarenim rezultatima u prethodnoj godini (obim proizvodnje, kvalitet, asortiman i stepen iskorišćenja ležišta);
2) realizaciji finansijskog plana;
3) stepenu iskorišćenja mineralne sirovine u postupku prerade;
4) stepenu iskorišćenja instalisanih kapaciteta;
5) stepenu zaposlenosti radne snage u odnosu na plan;
6) zaštiti na radu, zaštiti od požara, zaštiti voda i zaštiti životne sredine, a prema evidentiranim slučajevima nastanka povreda, požara i akcidenata.
1.2. Plan proizvodnje

Plan proizvodnje sadrži:
1) podatke o raspoloživim rezervama A i B kategorije;
2) podatke o raspoloživim kapacitetima po objektima;
3) plan proizvodnje po objektima, asortimanu i kvalitetu;
4) plan rudarskih radova na istraživanju, otvaranju i pripremi ležišta za eksploataciju;
5) podatke o radnoj snazi po kvalifikacionoj strukturi i objektima;
6) plan zaštite na radu, sa prikazom organizovanosti, potrebnih kadrova i opreme;
7) plan zaštite životne sredine i rekultivacije degradiranih površina;
8) plan investicione izgradnje sa finansijskim planom i dinamikom;
9) grafičku dokumentaciju koja se odnosi na rudarske radove, energetske kapacitete i drugo.
1.3. Ekonomsko-finansijski efekti poslovanja

Ekonomsko-finansijski efekti proizvodnje i poslovanja obuhvataju sumirani fizički obim realizacije po kategorijama troškova i ostvarivanje finansijskih efekata po predviđenom planu.
Ekonomsko-finansijski efekti iskazuju se prema metodologiji iskazivanja računovodstvenih podataka.
1.4. Komparativni prikaz realizacije plana u odnosu na program i plan

Komparativni prikaz realizacije godišnjeg plana u odnosu na dugoročni program, sadrži sveobuhvatnu analizu ostvarenih rezultata iz dugoročnog programa.
IV ZAVRŠNA ODREDBA

Ovaj pravilnik stupa na snagu osmog dana od dana objavljivanja u "Službenom glasniku Republike Srbije".

